62022CO0690_INF
Rješenje Suda (sedmo vijeće) od 24. svibnja 2023. –Shortcut
(predmet C-690/22)
„Zahtjev za prethodnu odluku – Članak 99. Poslovnika Suda – Zajednički sustav poreza na dodanu vrijednost (PDV) – Direktiva 2006/112/EZ – Članak 178. točka (a) – Pravo na odbitak – Pravila za korištenje – Članak 226. točka 6. – Podaci koje račun obvezno mora sadržavati – Opseg i priroda pruženih usluga – Računi s općenitim opisom pruženih usluga”
1.
Usklađivanje poreznih zakonodavstava – Zajednički sustav poreza na dodanu vrijednost – Odbitak pretporeza – Pravo na odbitak – Uvjeti – Formalni zahtjevi – Doseg – Račun u kojem se navodi priroda pruženih usluga – Dovoljno pojašnjenje – Provjera koja je na nacionalnom sudu
(Direktiva Vijeća 2006/112, čl. 178. t. (a) i čl. 226. t. 6.)
(t. 32.-34., 43., 44.)
2.
Usklađivanje poreznih zakonodavstava – Zajednički sustav poreza na dodanu vrijednost – Odbitak pretporeza – Pravo na odbitak – Uvjeti – Materijalni zahtjevi – Formalni zahtjevi – Porezni obveznik koji nije ispunio određene formalne uvjete – Porezna uprava koja raspolaže podacima nužnima za utvrđivanje ispunjenja materijalnih uvjeta – Uskraćivanje prava na odbitak – Nedopuštenost
(Direktiva Vijeća 2006/112, čl. 178. t. (a), čl. 219. i čl. 226. t. 6.)
(t. 59. i izreka)
Izreka
Članak 178. točku (a), članak 219. i članak 226. točku 6. Direktive Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost
treba tumačiti na način da:
im se protivi to da nacionalna porezna tijela mogu odbiti pravo na odbitak poreza na dodanu vrijednost zbog toga što računi koji sadržavaju navode poput „usluge razvoja aplikacija” nisu u skladu s formalnim zahtjevima iz potonje odredbe.